OpenLLM-France/wikimedia huggingface dataset:
# Park Tower Condominium

Park Tower Condominium edo 5415 North Sheridan, Ameriketako Estatu Batuetako Chicago hirian dagoen etxebizitza etxe orratz bat da. Guztira 156 metro eta 54 solairu dauzka eta 1974an amaitu zuten eraikitzen.
Solomon, Cordwell, Buenz and Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2363313
* Multimedia: Park Tower Condominium / Q2363313
# Park Slope

Park Slope, AEBetako New York hiriko auzo bat da, Brooklyn barrutian. 2010eko erroldaren arabera 67.645 biztanle zituen.

## Leku nabarmenak

* Prospect parkea
* Datuak: Q2607610
* Multimedia: Park Slope, Brooklyn / Q2607610
# Park Tae-joon (taekwondo)

Park Tae-joon (Hangul: 박태준 2004ko ekainaren 6a) Hego Koreako taekwondolaria da. Urrezko domina irabazi zuen Munduko Taekwondo Txapelketan, 2023an Bakun, Azerbaijanen. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | 58kg |
| Munduko Txapelketak ||||
| Urtea | Lekua | Domina | Proba |
| 2023 | Baku | 01 ! | 54kg |
| Asiako Txapelketak ||||
| Urtea | Lekua | Domina | Proba |
| 2022 | Chuncheon | 01 ! | 54kg |
| 2023 | Da Nang | 02 ! | 54kg |

## Erreferentziak

* ↑ «Taekwondo Data "PARK, Tae-Joon"» Taekwondo Data.
* ↑ «Athlete Profile "Tae-joon PARK"» World Taekwondo.
# Park View (Iowa)

Park View Ameriketako Estatu Batuetako erroldak esleitutako leku bat da. Scott konderrian kokatuta dago, Iowa estatuan. 2.709 biztanle ditu, 2,738828 kilometro koadroko azaleran banatuta.

## Ikus, gainera

* Scott konderria

## Kanpo estekak

* Datuak: Q2532305
* Multimedia: Park View, Iowa / Q2532305
# Park Sung-hyun

Park Sung-hyun (Gunsan, 1983ko urtarrilaren 1a) arkularia da. Hego Korea ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Park Seong-Hyeon
* ↑ Sung-Hyun PARK

## Kanpo estekak

* Datuak: Q233884
# Park Tower (Chicago)

Park Tower, Ameriketako Estatu Batuetako Chicago hirian dagoen erabilera anitzeko etxe orratz bat da. Guztira 257 metro eta 67 solairu dauzka eta 2000an amaitu zuten eraikitzen.
Lucien Lagrange Architects arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1810424
* Multimedia: Park Tower (Chicago) / Q1810424
# Park Tower (Frankfurt)

Park Tower, Alemaniako Frankfurt hirian dagoen bulego etxe orratz bat da. Guztira 115 metro eta 28 solairu dauzka eta 1972an amaitu zuten. 2005 eta 2007an eraikinaren kanpoaldeko itxura berriztu zen, fatxada aldatuz.
Fischer, Krüder, Rathai arkitekto taldeak diseinatu zuen.

## Ikus, gainera

* Alemaniako eraikinik garaienen zerrenda

## Kanpo estekak

* (Ingelesez) Eraikinaren fitxa structurae.de webgunean.
* Datuak: Q195212
* Multimedia: Park Tower, Frankfurt / Q195212
# O'Higgins (Txile)

O'Higgins Txileko hegoaldeko komuna da. Aisén eskualdeko Capitán Prat probintzian kokatuta dago, mendebaldeko Patagonian. 2002ko erroldaren arabera 463 biztanle ditu. Komunaren hiriburua Villa O'Higgins da.

## Kanpo estekak

* (Gaztelaniaz) O'Higginseko udalaren webgunea.
* Datuak: Q51051
* Multimedia: O'Higgins (commune) / Q51051
# O'Neill (Nebraska)

O'Neill Nebraskako hiri bat da. Holt konderrian kokatua dago. 2010ean 3.705 biztanle zituen, 6,18 kilometro koadrotan banatuta.

## Ikus, gainera

* Holt konderria

## Kanpo estekak

* Datuak: Q955191
* Multimedia: O'Neill, Nebraska / Q955191
# O'Hare nazioarteko aireportua

O'Hare Nazioarteko Aireportua Chicagoko hiri estatubatuarrean dagoen nazioarteko aireportua da. Herrialdeko bigarren aireporturik garrantzitsuena da.

## Historia

Aireportua 1955ean sortu zen, txikiegi geratu zen Chicago Midway aireportua ordezkatzeko. Hasieran hazkundea txikia izan zen arren 1961ean bidaiari gehiagok erabili zuten O'Hareko aireportua.

## Argazkiak

* 1. terminala
* 3. terminala
* Nazioarteko hegaldien 5. terminala
* Kontrol dorrea eta Hilton hotela.
* Hegazkinak 22 pistan

## Ikus, gainera

* Munduko aireporturik erabilienak bidaiarien arabera

## Erreferentziak

* ↑ (Ingelesez) O'Hare aireportuaren webgunea. (Noiz kontsultatua: 2013-05-06).
* ↑ https://web.archive.org/web/20101215051623/http://www.flychicago.com/BusinessInformation/Statistics/Default.aspx

## Kanpo estekak

* (Ingelesez) Aireportuaren webgune ofiziala.
* Datuak: Q213717
* Multimedia: O'Hare International Airport / Q213717
# O'Higgins eskualdea

O'Higgins eskualdea (gaztelaniaz Región del Libertador General Bernardo O'Higgins) Txileko hamabost eskualdeetako bat da.

## Kanpo estekak

* (Gaztelaniaz) O'Higgings eskualdeko gobernuaren webgunea.
* Datuak: Q2133
* Multimedia: O'Higgins Region / Q2133
# O'Kean (Arkansas)

O'Kean Ameriketako Estatu Batuetako inkorporatutako herri bat da. Randolph konderrian dago, Arkansas estatuan. 192 biztanle ditu, 2,59117 kilometro koadroko azaleran banatuta.

## Ikus, gainera

* Randolph konderrian

## Kanpo estekak

* Datuak: Q3317128
* Multimedia: O'Kean, Arkansas / Q3317128
# O'Neill's March

O'Neill's March (irlanderaz Marcshlua Uí Néll eta euskaraz O'Neillen Martxa) irlandar abesti edo doinu herrikoi ezaguna da. Irlandar musikako talde eta musikari askok doinu honen bertsio ezberdinak moldatu izan ohi dituzte: Seán Ó Riada, The Chieftains, The Dubliners, Silly Wizard (azken hauek eskoziarrak)... zinemagintzako hainbat filmetan ere doinu hau jo izan da, ekintza azkarra, guda eta borrokaldi uneak egoki adierazi nahi izan direnean, batez ere doinu bikain honen abiadura eta bizitasuna probestu nahian.

## Kanpo estekak

* The Chieftains taldeak 1970. hamarkadako emanaldi batean O'Neill's March doinua joz, ikusgai eta entzungai
* Braveheart filmarekin irudiekin bat doan O'Neill's March abestiaren bertsioa entzungai (talde ezezaguna).
* Estatu Batuetako Wisconsin estatuko Madison hiriko Irlandar Brigadako Musika Bandak jotako O'Neill's March abestiaren bertsioa
* Datuak: Q12264967
# O'Sullivan's March

O'Sullivan's March (irlanderaz Marcshlua Uí Shúilleabháin, euskaraz O'Sullivanen Martxa) antzineko irlandar doinu herrikoia da.
Talde ugarik doinu honen bertsioak moldatu izan dituzte, beharbada denetan ospetsuena The Chieftains taldearen bertsioa delarik, The Chieftains 7 diskaren barnean argitaratu zutelarik. Hainbat filmetako soinu banda ere osatu izan du, adibidez, 1995ko Rob Roy eta 2003ko Master and Commander: The Far Side of the World.

## Kanpo estekak

* "O'Sullivan's March" abestia osorik entzungai
* Datuak: Q12264966
# O-ko Andre Maria plaza

O-ko Andre Maria plaza Iruñeko Alde Zaharrean dagoen plaza bat da.

## Izena

Izena bertan dagoen O-ko Andre Mariaren basilikari zor dio.

## Kokalekua

Iruñeko harresien eta Ate Berriaren alboan dago, bertan Andia Santuaren kalea eta Errekoleten kaleak bat egiten dutelarik. Plazaren albo banatan Fraide Karmeldar Oinutsen komentua, O-ko Andre Mariaren basilika eta Agustinar Errekoletoen komentua daude.
2011an zaharberritua izan zen.

## Kaleak

Plaza honetan honako kale hauek bat egiten dute: Ingurubideko pasealekua (mendebaldetik Iruñeko harresietatik barna datorrena), Sanduandia kalea, Errekoletak kalea eta Larraina parketik Ate Berria igaroz datorren pasealekua.

## Kanpo estekak

* O-ko Andre Maria plazaren zaharberritzea. Iruñeko Udal webgunea
* Datuak: Q16518489
* Multimedia: Plaza de la Virgen de la O, Pamplona / Q16518489
# O'Fallon udalerria, St. Clair konderria (Illinois)

O'Fallon udalerria Ameriketako Estatu Batuetako Illinois estatuko udalerri bat da, St. Clair konderrian. Azken zentsuaren arabera 26.291 biztanle zituen, 35.78 milia karratu (92.7 km$^2$) eremuan.

## Ekonomia

2020ko zentsuaren arabera, O'Fallon udalerrian 10524 etxebizitza zeuden. Per capita diru-sarrerak 43.013 estatubatuar dolar ziren.

## Kanpo estekak

* Datuak: Q7071793
# O'Higgins/San Martín aintzira

O'Higgins aintzira edo San Martín aintzira, Andeetan, Txile eta Argentina artean, dagoen aintzira da. Txilen O'Higgins izena ematen zaio eta Argentinan San Martín esaten zaio.
Amerikan sakonera handiena duen aintzira da eta munduko bosgarrena.

## Geografia

Itxura oso irregularra duen aintzira da eta 1013 km²-ko azalera hartzen du, hauetatik 554 km² Txilen eta gainerako 459 km² Argentinan dago. Andeetan 255 metrotako altueran glaziarrek sorturiko aintzira da.
Zortzi adar ditu eta izotza urtzeak elikaten du aintzira Mayer ibaiaren bidez. Pascua ibaia da aintzirako urak Ozeano Barean isurtzen dituena. 2003an egindako ikerketa batek erakutsi zuen 836 metrotako sakonera maximoa duela, horrek Amerikako sakonena eta munduko bosgarrena egiten du.

## Turismoa

Ortzadar amuarrainaren eta Bagre bagre arrainaren arrantzak turista ugari erakartzen ditu O'Higgins aintzirara. Horretaz gain inguruko mendietan trekkingak egiteko toki estimatua da.

## Erreferentziak

* ↑ (Gaztelaniaz) Descubren que el lago más profundo de América está en la Patagonia argentina – TEC. (Noiz kontsultatua: 2024-01-28).
* ↑ «Los lagos perdidos de la Villa O�higgins en la Patagonia de Chile - www.lavaguada.cl - Regi�n de Los R�os - Chile- Ricardo Ordo�ez D.» www.lavaguada.cl (Noiz kontsultatua: 2024-01-28).

## Kanpo estekak

* Datuak: Q2005708
* Multimedia: O'Higgins-San Martín Lake / Q2005708
# Paragonita

Paragonita silikato motako minerala da eta dioctahedral mica taldearen kidea da.

## Ezaugarriak

Paragonita silikato mineralaren formula kimikoa hau da: ${\ce {NaAl2(AlSi3O10)(OH)2}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Paragonite: Mineral information, data and localities.» www.mindat.org (Noiz kontsultatua: 12-05-2019).
# Paraguai (ibaia)

Paraguai Hego Amerikako hego-erdialdeko ibai handia da, Paraná ibaiaren adar nagusia. Brasilgo Mato Grosson jaio eta Bolivia, Paraguai eta Argentinatik igarotzen da. 2.620 km luze da eta 1.168.540 km²ko arroa hartzen du.

## Ibilbidea

Paraguai Río de la Plataren arroko bigarren ibai handiena da. Mato Grosson (Brasil) du iturburua. Pantanala zeharkatu ondoren, Brasil eta Boliviaren arteko muga eratzen du, eta aurrerago Paraguai eta Argentinaren artekoa. Isla del Cerrito herriaren parean Paranára isurtzen da.
2.620 kmko luzera du, era honetan banatua: 1.308 km Brasilen, 57 km Brasil eta Boliviaren arteko muga eratuz, 328 km Brasil eta Paraguairen arteko muga eginez, 537 km Paraguain barrena eta 390 km Argentina eta Paraguairen arteko mugan. Ibaiadar nagusiak Jaurú, Cuiabá, Säo Lourenço, Taquarí, Pilcomayo eta Miranda dira.

## Hidrometria

Paraguairen emaria 20 urtez (1964-1983 bitartean) neurtua izan da Porto Murtinhon (Brasil). Gune horretan, drainatutako eremuak 474.500 km² ditu, arro osoaren % 40. Urteko batez besteko emaria segundoko 2.299 m³ da. Emari handiena ekainean du (2.970 m³/s), eta txikiena azaroan (1.665 m³/s).
Paraguairen batez besteko emariak (m³/s), Porto Murtinhon neurtuak Datuak: 1964 eta 1983 artean
# Paragonah (Utah)

Paragonah Ameriketako Estatu Batuetako inkorporatutako herri bat da. Iron konderrian dago, Utah estatuan. 536 biztanle ditu, 1,742298 kilometro koadroko azaleran banatuta.

## Ikus, gainera

* Iron konderrian

## Kanpo estekak

* Datuak: Q385536
* Multimedia: Paragonah, Utah / Q385536
# Paragould (Arkansas)

Paragould Arkansasko hiri bat da. Greene konderrian kokatua dago. 2010ean 26.113 biztanle zituen, 80 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q79386
* Multimedia: Paragould, Arkansas / Q79386
# Paragrafo zeinu

Paragrafo zeinua (¶) paragrafo bat adierazteko erabiltzen den puntuazio zeinua da. Letra-tipoaren arabera itxura aldatzen duen arren, ohikoena irudian erakusten denaren itxurakoa da.

## Ikus, gainera

* Sekzio ikur

## Kanpo estekak

* Datuak: Q331864
# Paragon (Indiana)

Paragon Indianako herri bat da. Morgan konderrian kokatua dago. 2010ean 659 biztanle zituen, 0,89 kilometro koadrotan banatuta.

## Ikus, gainera

* Morgan konderria

## Kanpo estekak

* Datuak: Q1960464
* Multimedia: Paragon, Indiana / Q1960464
# Paragon Estates (Colorado)

Paragon Estates Ameriketako Estatu Batuetako erroldak esleitutako leku bat da. Boulder konderrian dago, Colorado estatuan. 975 biztanle ditu, 4,35918 kilometro koadroko azaleran banatuta.

## Ikus, gainera

* Boulder konderria

## Kanpo estekak

* Datuak: Q7134598
# Paragrafo

Paragrafo bat idazketan testua ideia ezberdinetan antolatzeko erabiltzen den unitatea da. Paragrafo baten hasiera lerro-jauzi baten bitartez adierazten da. Horrez gain, batzuetan koska edo indentazioa izaten du. Askotan paragrafo zeinua (¶) ikurra ere erabili ohi da.

## Kanpo estekak

* Datuak: Q194431
# Pampow

Pampow Alemaniako udalerri bat da, Mecklenburg-Aurrepomerania estatuan. Azken zentsuaren arabera 3.069 biztanle zituen, 11,01 kilometro koadroko azaleran..

## Kanpo estekak

* Datuak: Q673810
* Multimedia: Pampow / Q673810
# Pamplona (argipena)

Pamplona hitzak errealitate desberdinak azaldu ditzake:

## Geografia

* Pamplona: Nafarroako hiriburuaren gaztelaniazko izena.
* Pamplona: Kolonbiako ipar-ekialdeko Norte de Santander departamenduko hiria da.
* Pamplona: Filipinetako Cagayan lurraldeko udala.
* Pamplona Filipinetako Camarines Sur lurraldeko udala.
* Pamplona (Negros oriental), Filipinetako Negros Oriental probintziako udala.
* Pamplona: Kolonbiako XVI. mendeko probintzia.
* Pamplonako Departamendua: Kolonbiako departamendu zaharra.

## Gastronomia

* Café Pamplona: Ameriketako Estatu Batuetako Cambridge (Massachusetts) hirian dagoen kafetegi ezaguna da. Saltegia Iruñeako Josefina Yanguas (1917-2007) emakumeak ireki zuen 1959an.
* Pamplona txorizo edo Iruñeko txorizo: Nafarroako hiriburuko elikagai bereizgarria da
* Pamplona, txerriki edo oilaskoarekin txingarretan egindako Uruguaiko platera.

## Kirola

* Estanislau de Figueiredo Pamplona (1904-1973), Brasilgo futbolaria.
* Club Deportivo Pamplona, Iruñeko kirol kluba.
# Pamplona txorizo

Pamplona txorizo edo Iruñeko txorizo Nafarroako hiriburuko elikagai bereizgarria da, hortik datorkio izena. Behikia eta txerrikia ditu, biak ere itxura homogeneoki pikortsuarekin txikituta. Hestebete naturala edo plastikozkoa izan dezake inguruan. Ontzeko, gutxienez berrogei milimetroko diametroa izan behar du. Kolore gorria piperrautsaren edukiari zor zaio. Iruñea izena baldin badarama ere, oso ohikoa da Espainiako urdaitegietan. Oso ezaguna denez, 1990eko hamarkadatik aurrera test organoleptikoak egin dira, prozesatze-industria eta kalitate-arauak estandarizatzeko.

## Deskribapena

Gatz, piperrauts eta bestelako espeziekin ondutako txerriki xehatuz, heste mehean egiten den hestebetea da. Haragi xehatuaren zatitxoak ezi dira 3 mm baino diametro handiagokoak izan.
Jaki elikagarria izanda ere, ez da haurdunentzako edo edoskitzarorako gomendagarria. Gutxienez, berrogei milietroko diametro du. Iruñean ekoiztua den arren, erraz topatu dezakegu Euskal Herri edota Espainiako urdaitegietan.

## Erabilera

Pintxoan edo ogitartekoan hartu ohia da, baina baita zenbait eltzekokin ere. Xerra finetan kontsumitzen da, normalean 45º-tako angeluaz mozten dira xerra hauek.

## Erreferentziak

* ↑ Euskaltermek Pamplona txorizo hobesten du; Iruñeko Udalak, berriz, Iruñeko txorizo
* ↑ Iruñeko Udala. Gastronomia. .
* ↑ Gimeno, Olga; Ansorena, Diana; Astiasarán, Iciar; Bello, José. (2000-05-01). «Characterization of chorizo de Pamplona: instrumental measurements of colour and texture» Food Chemistry 69 (2): 195–200. doi:10.1016/S0308-8146(99)00239-3. ISSN 0308-8146. (Noiz kontsultatua: 2023-12-13).
* ↑ Harluxet Hiztegi Entziklopedikoa. Txorizo. .
* ↑ (Alemanez) DK Publishing. (2012). Sausage. , 68 or. ISBN 978-1-4654-0092-5..
* ↑ Facaros, D.; Pauls, M.. (2008). Bilbao and the Basque Lands. Cadogan Guides, 213 or. ISBN 978-1-86011-400-7..
* ↑ Martín de Retana, José María. (1976). La Gran enciclopedia vasca. 6, 132-135 or..

## Kanpo estekak

* Datuak: Q10862200
* Multimedia: Chorizo de Pamplona / Q10862200
# Pampliegako ikuspegia

Pampliegako ikuspegia (gaztelaniaz: Paisaje de Pampliega) Juan Etxebarria margolari bilbotarraren lan ezaguna da. Pampliega Burgosko Arlanza eskualdeko herri txikia da; artista XX. mendeko 1920. hamarkadan, nahiz eta Madrilen bizi, askotan joaten zen bertara; ondorioz, bere obra barruan herri honek protagonismo berezia lortu zuen. Lan horietan paisaiak argi handiaz agertuko dira eta, aldi berean, zehaztasun txikiez.

## Ezaugarriak

Lan honetan berdeak, marroiak eta zurien arteko kontrasteak nabariak dira. Zalantzarik gabe berdea bada nagusia, beheko aldean kolore marroiek eta arreek hartzen dute nagusitasun hori. Ia margolanaren erdian eraikin zuri bat ikus daiteke, lanari argitasun berezia ematen diona. Zeruan, bestetik, zuri koloreak du presentzia garrantzitsuena, ondorioz, margolan orekatua izanik: zuria goian, marroia behean, berdea nonahi. Artistaren garaiko lanetan moduan hemen ere trazaketa zabalak ikus daitezke, zehaztasun gutxikoak. Paisaia, orokorrean, estatikoa da eta ez da inor ikusten, ez pertsonak ezta ere animaliak.

## Erreferentziak

* ↑ http://www.bd-arteder.com/cgi-bin/BRSCGI?CMD=VERDOC&BASE=ARTI&DOCR=1&SORT=APE1&RNG=20&SEPARADOR=&&op=Y&APE1,APE2,NOMB,PSEU=ECHEVARRIA+Y+ZURICALDAY++JUAN+DE&op=O&op=Y

## Kanpo estekak

* Datuak: Q27657344
# Pamplona (Kolonbia)

Pamplona Kolonbiako ipar-ekialdeko Norte de Santander departamenduko hiria da. Cucutatik 75 kmra eta Bogotatik 410 kmra dago. Iparraldean Pamplonitarekin muga egiten du, hegoaldean Cacota eta Chitagarekin, ekialdean Labatecarekin eta mendebaldean Cucutecarekin. 2010ean 55.300 biztanle zituen.
Hezkuntza gunerik esanguratsuena Pamplonako Unibertsitatea da.

## Historia

Pedro Urtsuak eta Hortun Velazco de Velazques kapitainak sortu zuten 1549ko azaroaren 1ean eta Pamplona izena jarri zioten, sortzailearen jatorriaren omenez (Iruñea). 1555eko abuztuaren 3an Karlos Habsburgokoak hiri titulua eman zion.

## Erreferentziak

* ↑ Pamplona: 2005eko erroldaren emaitzak Dane.gov.co

## Kanpo estekak

* Datuak: Q997796
* Multimedia: Pamplona, Norte de Santander / Q997796
# Pamplona (Camarines Sur)

Pamplona, ofizialki Pamplonako Udalerria (Erdialdeko bikoleraz: Banwaan kan Pamplona; tagaloz: Bayan ng Pamplona), Filipinetako Camarines Sur probintziako hirugarren mailako udalerri bat da. 2020ko erroldaren arabera, 39.333 biztanle ditu.

## Historia

Herri honen hastapenak Milaorren bisita egin zenetik atzeman daitezke. Pamplonako herria 1817an sortu zen Hasieran Bicol ibaiaren mendebaldeko eremuan kokatu zen, gero Patong izeneko lekua bihurtu zen. Izena Pamplona izatera pasa zen leku horretan bizi zen erretiratutako ofizial militar espainiar batek eta bere jaioterriko hiriaren izena jarri zion (Iruñea-Pamplona, euskal hiriburua, Nafarroako Probintzian).
Erreferentzia historikoek ondorioztatu zuten lekuan bizi ziren espainiar gehienak Iruñeko hiritik zetozela eta, beraz, euren bizilekuari "Pamplona" izendatzea erabaki zuten.
Pamplona 1885eko maiatzaren 8an bihurtu zen ofizialki parrokia, San Migel Goiaingerua zaindariaren omenezko herriko ospakizunaren datarekin bat eginez.

## Geografia
### Barangays

Pamplona 17 barangaytan banatuta dago politikoki. Barangay bakoitza purokez osatuta dago eta batzuk sitioak dituzte.
* Batang
* Burabod
* Cagbibi
* Cagbunga
* Calawat
* Del Rosario
* Patong
* Poblacion
* Salvacion
* San Gabriel
* San Isidro
* San Rafael
* San Ramon
* San Vicente
* Veneracion (Taguilid)
* Tambo
* Tampadong

### Eguraldia

Datu klimatikoak (Pamplona, Camarines Sur) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 33 | 31 | 35 | 37 | 38 | 37 | 36 | 34 | 35 | 34 | 33 | 32 | 34.6 |
| Batez besteko tenperatura minimoa (°C) | 27 | 27 | 29 | 31 | 32 | 32 | 30 | 29 | 30 | 29 | 28 | 28 | 29.3 |
| Pilatutako prezipitazioa (mm) | 44.2 | 53.17 | 45.43 | 54.15 | 92.29 | 182.23 | 289.11 | 260.6 | 180.07 | 340.22 | 98.7 | 337.4 | 1977.6 |
| Euri egunak (≥ 1 mm) | 21 | 22 | 19 | 19 | 24 | 26 | 30 | 29 | 27 | 29 | 24 | 29 | 299 |
| Iturria: World Weather Online ||||||||||||||

## Erreferentziak

* ↑ History of Pamplona (May 17, 2013) Retrieved from https://web.archive.org/web/20160304080727/http://www.pamplona.gov.ph/History.html
* ↑ Brief History of Pamplona (May 17, 2013) Retrieved from https://web.archive.org/web/20160304080727/http://www.pamplona.gov.ph/History.html

## Kanpo estekak

* Datuak: Q208886
* Multimedia: Pamplona, Camarines Sur / Q208886
# Pamplona Negra

Pamplona Negra genero beltzarekin lotutako literatura, zinema, gastronomia, musika eta ikerketa poliziala uztartzen dituen zikloa da, eta urtarrilero egiten da, 2015ean Iruñeko Baluarte Kongresu Jauregian lehen aldiz egin zenetik.

## Programa

Nafarroako Filmotekak eta Baluarte Fundazioak antolatuta, Pamplona Negra jaialdiak hitzaldiak, mahai-inguruak, zinema beltz espainiarra eta polizia-nobela tailerrak barne hartzen ditu. Horietan, Segurtasun Indar eta Kidegoek krimen baten eszenan egiten duten benetako lana hurbiltzen zaio publikoari. Carlos Bassas Del Reyren zuzendaritza artistikoaren pean egon da 2015etik 2018ra, eta 2019tik aurrera Susana Rodriguez Lezaunek zuzentzen du.

## Parte-hartzaileak

Bere edizioetan zehar, Espainiako Polizia Nazionalarekin, Guardia Zibilarekin, epailetzarekin eta Auzitegi Medikuntzako Institutuarekin lotutako parte-hartzaile ugari izan ditu, baita genero horretako hainbat idazle ere. 2015ean Eugenio Fuentes, Reyes Calderon, Lorenzo Silva, Juan Ramon Biedma, Michel Gaztambide, Victor del Árbol, Alexis Ravelo, Leo Coyote, Santiago Alvarez, Paco Gomez Escribano, Jon Arretxe, Javier Abasolo edo Carlos Erice aritu ziren. 2016an Dolores Redondo, Berna Gonzalez Harbour, Alexis Ravelo, Elio Quiroga, Antonio Altarriba, Keko, Mikel Santiago, Carlos Ollo, Mikel Alvira, Estela Chocarro, Susana Rodriguez Lezaun, Maribel Medina, Andreu Martin, Empar Fernandez, Laura Gomara. Modroño, Juan Ramon Biedma, Carlos Salem, Rosa Montero, Agustin Martinez, Claudio Cerdan, Sergio Vera, Yanet Acosta, Carlos Zanon, Marcelo Lujan, David Llorente edo Manuel Barea.
Hirugarren edizioan, Carlos Zanon, Rosa Ribas, Rafa Guerrero, Juan Laborda, Ignacio del Valle, Felix Modroño, Carlos Erice, Juan Enrique Soto, Rafa Melero, María José Moreno, Ricardo Piñero, Reyes Calderón, José Miguel Mulet, Aingeru Epaltza, Jon Arretxe, Eneko Aizpurua, Jon Alonso, Victor del Árbol eta Dolores Redondo
2023an, Pamplona Negra kontakizun laburraren I. literatur saria eman zen, eta irabazleak hauek izan ziren: Iranzu Leceta Elvira eta Uxue Fernández Alzórriz, gaztelaniaz, eta June Aguirre Andueza eta Maider Nanclares Ochoa, euskaraz.

## Erreferentziak

* ↑ Efe. (2015eko urtarrilaren 14a). 'Pamplona negra': la unión de literatura, cine e investigación policial del género negro. .
* ↑ Europa Press. (2020ko urtarrilaren 10a). 'El lado más oscuro' del crimen vuelve a Baluarte con Pamplona Negra. .
* ↑ Pamplona. (2015eko urtarrilaren 14a). Baluarte acoge entre el 19 y el 23 de enero 'Pamplona negra'. .
* ↑ Europa Press. (2015eko urtarrilaren 22a). La primera edición de 'Pamplona negra' se despide este viernes. .
* ↑ El País. (2016ko urtarrilaren 25a). Pamplona negra: tinta, gastronomía y un par de muletas. .
* ↑ Asomado a la Estafeta. (2017ko urtarrilaren 10a). Pamplona negra 2017. .
* ↑ El I Premio Literario de relato corto Pamplona Negra ya tiene ganadoras. Diario de Navarra 2023/01/10.

## Kanpo estekak

* Pamplona Negra webgune ofiziala
* Datuak: Q20016080